Objava za web hr

Zagrebačka županija aktivno je sudjelovala u projektu 'Uključivanje javnosti u javne rasprave u postupcima zaštite okoliša u pandemijskim uvjetima' koji je trajao od 1.6. do 30.11.2020. U konzultacijskom timu koji je okupila [Udruga BIOM](https://www.biom.hr/) (nositelj projekta) i [Hrvatska udruga stručnjaka zaštite prirode i okoliša](http://huszpo.hr/) (partner), predstavnici Zagrebačke županije doprinosili su Smjernicama koje trebaju podržati kontinuitet javnih rasprava vezanih uz postupke zaštite prirode i okoliša u uvjetima ograničenih okupljanja. Zalaganjem Županije dio predloženih uputa za bolje informiranje i podržavanje sudjelovanja javnosti u postupcima javnog savjetovanja za zahvate koji utječu na okoliš, bit će primijenjene u tekućim javnim raspravama.

Projekt je sufinancirao[*Fond za aktivno građanstvo*](https://acfcroatia.hr/ad-hoc-akcijski-projekti/)u Hrvatskoj kao dio Europskog gospodarskog prostora i Norveških financijskih mehanizama 2014. - 2021.koje financiraju Island, Lihtenštajn i Norveška. Glavni cilj Programa na razini Europske unije jest "Ojačano civilno društvo te aktivno građanstvo i osnažene ranjive skupine."

